Xyleborini

Xyleborini er en mangfoldig gruppe av barkbiller, og systematisk utgjør de en delgruppe av snutebillene (Curculionidae).

Utseende 
Denne gruppen er svært mangfoldig når det gjelder utseende, men de fleste er ganske små barkbiller.

Ambrosiabiller 
Xyleborini er ambrosiabiller. De fleste barkbiller lever av det saftige sevjelaget (kambiet) mellom barken og veden, men noen borer også innover i veden. En slik gruppe er ambrosiabillene, som ikke ernærer seg av selve veden, men av sopp som de dyrker på veden. I Norge, finnes denne levemåten hos løvtrebarkbille og andre arter av Xyleborus. Tunnelene går gjerne dypt inn mot kjernen i treet. Soppene de dyrker er beslektet med gjærsopp, og de skiller ut en gjær- eller øl-lignende lukt som tiltrekker andre ambrosiabiller til treet. Ved er ganske næringsfattig, men soppene som vokser på den er derimot næringsrike, og det gjør at ambrosiabillene kan fullføre utviklingen sin ganske raskt (3 – 14 uker) i kontrast til andre vedlevende biller som gjerne bruker flere år på utviklingen. De nyklekte billene tar med seg sporer av soppene i spesielle lommer (mycangia) når de flyr ut for starte nye kolonier. Ambrosiabillenes tunneler og deres assosierte sopp kan forringe vedens verdi som tømmer, og ambrosiabiller er derfor regnet som skadedyr på tropiske tømmertrær.

Systematisk inndeling 

 Vingede insekter 
 Orden biller (Coleoptera Linnaeus, 1758)
 Underorden Polyphaga Emery, 1886
 Gruppe Cucujiformia Lameere, 1938
 Overfamilie snute- og barkbiller (Curculionoidea Latreille, 1802)
 Familien snutebiller (Curculionidae Latreille, 1802)
 Underfamilie barkbiller (Scolytinae Latreille, 1804)
 delgruppe Xyleborini LeConte, 1876
 slekten Amasa Lea 1893
 slekten Ambrosiodmus Hopkins, 1915 
 slekten Ambrosiophilus Hulcr & Cognato 2009
 slekten Arixyleborus Hopkins 1915
 slekten Beaverium Hulcr & Cognato 2009
 slekten Diuncus Hulcr & Cognato 2009
 slekten Cnestus Sampson 1911
 slekten Coptoborus Hopkins, 1915
 slekten Coptodryas Hopkins 1915
 slekten Cryptoxyleborus Schedl, 1937
 slekten Cyclorhipidion Hagedorn, 1912 
 slekten Dryocoetoides Hopkins 1915
 slekten Dryoxylon Bright & Rabaglia 1999
 slekten Eccoptopterus Motschulsky 1863
 slekten Euwallacea Hopkins, 1915
 slekten Hadrodemius Wood 1980
 slekten Leptoxyleborus Wood 1980
 slekten Microperus Wood 1980
 slekten Pseudowebbia Browne 1962
 slekten Sampsonius Eggers 1935
 slekten Schedlia Browne 1950
 slekten Streptocranus'' Schedl 1939
 slekten Taphrodasus Wood 1980
 slekten Taurodemus Wood 1980
 slekten Theoborus Hopkins 1915
 slekten Webbia Hopkins 1915
 slekten Xyleborinus Reitter, 1913 - i Norge:
 Xyleborinus saxeseni (Ratzeburg, 1837)
 slekten Xyleborus Eichhoff, 1834 - ca. 535 arter, i Norge:
 Xyleborus cryptographus (Ratzeburg, 1837)
 løvtrebarkbille, Xyleborus dispar (Fabricius, 1792)
 Xyleborus monographus (Fabricius, 1792) – trolig utdødd i Norge
 slekten Xylosandrus Reitter, 1913

 Referanser 

 Kilder 
 Olberg, S. 2007. Agrilus cyanescens Ratzeburg, 1837 (Buprestidae) and Xyleborus monographus'' (Fabricius, 1792) (Curculionidae) – two new but probably extinct Norwegian Coleoptera. Norwegian Journal of Entomology 54: 115-116.

Eksterne lenker 
 
 Scolytinae - Fauna Europaea
 American and Mexican Bark and Ambrosia beetles (engelsk)
 Norsk Entomologisk forening – for deg som vil lære mer om insekter.

Barkbiller 

Biller formelt beskrevet i 1876